ტექნიკური დავალება
სასმელი წყლის წყალმომარაგების სისტემებისა და მილსადენების ტექნიკური მდგომარეობის საქართველოში მოქმედ ტექნიკურ რეგლამენტებთან/სტანდარტებთან შესაბამისობის შეფასება
1. ზოგადი ინფორმაცია
შპს „ჯორჯიან უოთერ ენდ ფაუერის“ (შემდგომში - „შემსყიდველი“ ან „კომპანია“) საკუთრებაში ან/და სარგებლობაში არსებული წყალმომარაგების სისტემა მოიცავს ქვემოთ ჩამოთვლილ ინფრასტრუქტურულ ობიექტებს. ცალკეული რაოდენობები საორიენტაციოა და დაზუსტდება სამუშაოს დაწყების ეტაპზე.
	N
	ინფრასტრუქტურა
	საორიენტაციო ოდენობა

	1
	საქლორატორო
	9 ერთეული

	2
	საინფილტრაციო მოედანი
	130 ერთეული

	3
	წყალაღების წერტილი
	7 ერთეული

	4
	სასმელი წყლის სამიჯნო კამერა
	6 ერთეული

	5
	სასმელი წყლის სატუმბო სადგური და რეზერვუარი
	200 ერთეული

	6
	ლაბორატორია
	5 ერთეული

	7
	ჭაბურღილი და შახტური ჭა
	160 ერთეული

	8
	წყლის გამწმენდი სადგური
	2 ერთეული

	9
	ნედლი წყლის მაგისტრალური გვირაბი
	4 ერთეული

	10
	სასმელი წყლის მაგისტრალური მილსადენი
	6 ერთეული

	11
	ბოდორნის საბუფერო აუზი

	12
	სასმელი წყლის მაგისტრალური და გამანაწილებელი ქსელი



ინფრასტრუქტურა განთავსებულია დაახლოებით 150 საკადასტრო კოდის ფარგლებში, ხოლო წყალმომარაგების ქსელის ჯამური სიგრძე საორიენტაციოდ 4 800 კმ-ს შეადგენს.
ინფრასტრუქტურა მდებარეობს შემდეგ ადმინისტრაციულ ერთეულებში:
დუშეთის მუნიციპალიტეტი
მცხეთის მუნიციპალიტეტი
ქალაქი თბილისი
ქალაქი რუსთავი
გარდაბნის მუნიციპალიტეტი
მარნეულის მუნიციპალიტეტი
2. შესყიდვის მიზანი 
ტენდერის მიზანია შეირჩეს კვალიფიციური საექსპერტო ბიურო/კომპანია (შემდგომში - „შემსრულებელი“), რომელიც შეაფასებს წყალმომარაგების  საქმიანობის განსახორციელებლად საჭირო საშუალებების საქართველოში მოქმედ ტექნიკურ რეგლამენტებთან/სტანდარტებთან შესაბამისობას და მოამზადებს შესაბამის საექსპერტო დასკვნას, რომელიც უნდა შეიცავდეს შემდეგ ინფორმაციას:
ა) სასმელი  წყლის  წყალმომარაგების  სისტემებისთვის − მათში სასმელი წყლის მოპოვებასა და დამუშავებაში მონაწილე ყველა ხილვადი შენობა-ნაგებობის (სათავე ნაგებობა, გამწმენდი ნაგებობა, საქლორატორო) ან/და მოწყობილობა-დანადგარის მდგომარეობის ტექნიკურ რეგლამენტებთან/სტანდარტებთან შესაბამისობის თაობაზე;
ბ) სასმელი წყლის წყალმომარაგების მილსადენებისთვის – მათი მდგომარეობის გათვალისწინებით, მომხმარებლებისთვის სასმელი წყლის უსაფრთხო (სასმელი წყლის ხარისხი), უწყვეტი (სასმელი წყლით 24-საათიანი მომარაგება) და საიმედო მიწოდების შესაძლებლობის თაობაზე;

3. შეფასების ძირითადი პრინციპი და წყაროები
შეფასება უნდა განხორციელდეს უპირატესად დოკუმენტური და მონაცემებზე დაფუძნებული კვლევის გზით. დასკვნის ძირითადი ნაწილი უნდა დაეყრდნოს შემდეგ წყაროებს:
კომპანიაში დაცულ სტატისტიკურ, ტექნიკურ, საექსპლუატაციო და საავარიო მონაცემებს, მათ შორის აქტივების რეესტრებს, მონიტორინგის შედეგებს, დაზიანებებისა და ავარიების ისტორიას, წყლის ხარისხის მონაცემებს, უწყვეტობის მაჩვენებლებს, გეგმებს, სქემებს, პასპორტებსა და სხვა ხელმისაწვდომ ჩანაწერებს;
დამოუკიდებელი ორგანოს მიერ ხილულ შენობა-ნაგებობებზე გაკეთებულ ინსპექტირების აქტებს; 
საქართველოში მოქმედ ტექნიკურ რეგლამენტებს, სტანდარტებსა და შესაბამის სამართლებრივ მოთხოვნებს.

4. ადგილზე შემოწმების ფარგლები
შემსრულებელს უფლება აქვს, შემსყიდველთან წინასწარი შეთანხმებით, შერჩევით ადგილზე შეამოწმოს ცალკეული ინფრასტრუქტურული ობიექტი ან ქსელის მონაკვეთი. ადგილზე შემოწმება წარმოადგენს დოკუმენტური შეფასების დამადასტურებელ ან დამაზუსტებელ ინსტრუმენტს და არა ყველა ობიექტის სავალდებულო განმეორებით სრულ ინსპექტირებას.
შემსრულებელმა შუალედურ ანგარიშში უნდა დაასაბუთოს შესამოწმებელი ობიექტების შერჩევის კრიტერიუმები და მოცულობა. ადგილზე  დამატებითი შემოწმებები უნდა განხორციელდეს შემსყიდველთან შეთანხმებული გეგმის, დაშვების წესებისა და უსაფრთხოების მოთხოვნების დაცვით.

5. მინიმალური მოთხოვნები
შემსრულებელმა ხელშეკრულების გაფორმების შემდეგ წარმოადგინოს დეტალური სამუშაო გეგმა, პასუხისმგებელი ექსპერტების ჩამონათვალი და ინფორმაციის მოთხოვნის რეესტრი;
თითოეული დასკვნა უნდა იყოს მიკვლევადი: მითითებული უნდა იყოს გამოყენებული მონაცემის წყარო, საანგარიშო პერიოდი, შეფასების კრიტერიუმი და არსებული შეზღუდვა;
ერთმანეთისგან გაიმიჯნოს: დოკუმენტურად დადასტურებული ფაქტი, ადგილზე გადამოწმებული ფაქტი, პროფესიული შეფასება და მონაცემთა სიმცირის გამო გაკეთებული დაშვება;
მონაცემთა ნაკლებობა არ უნდა იქნეს ავტომატურად მიჩნეული ტექნიკურ შეუსაბამობად; ასეთი შემთხვევა ცალკე უნდა აღინიშნოს როგორც მონაცემთა ხარვეზი.

6. მოთხოვნის/საჭიროების შემთხვევაში შემსყიდველის მიერ გადასაცემი ინფორმაცია
ობიექტების დეტალური მონაცემები (მისამართი, საკადასტრო კოდი, საკონტაქტო პირი და ხელმისაწვდომი ტექნიკური მახასიათებლები);
ქსელების GIS (გეოინფორმაციული სისტემის) მონაცემები ან CAD/DWG ფაილები: მილსადენების განთავსების, დიამეტრების, მასალის (ფოლადი, პოლიეთილენი, თუჯი და ა.შ.) და ჩაღრმავების სიღრმის  რუკები და ა.შ. - ელექტრონული ფაილები;
კომპანიაში დაცული შესაბამისი სტატისტიკური, ტექნიკური და საექსპლუატაციო მონაცემები;
დამოუკიდებელი მხარის მიერ თითოეული ხილული შენობა-ნაგებობის ინსპექტირების აქტები ინგლისურ ენაზე (ფოტომასალით); 
დამოუკიდებელი მხარის მიერ წყალმომარაგების სისტემის შეფასება და ხარვეზების გამოვლინების ანგარიშები ინგლისურ ენაზე; 
სასმელი წყლის ხარისხობრივი მაჩვენებლები (რუტინული ანალიზის შედეგები); 

ობიექტებზე დაშვებისა და პასუხისმგებელ პირებთან კოორდინაციის უზრუნველყოფა შეთანხმებული გრაფიკის ფარგლებში.
აღნიშნული ინფორმაცია გამარჯვებულ კომპანიას გადაეცემა ტენდერის დასრულებისა და ხელშეკრულების გაფორმების შემდეგ, კონფიდენციალურობის შესაბამისი პირობების დაცვით.

7. შესყიდვის პროცესში წარმოადგენი დოკუმენტაცია: 
საწყისი ანგარიში: სამუშაო გეგმა, მონაცემთა მოთხოვნის რეესტრი და შერჩევითი ინსპექტირების წინასწარი კრიტერიუმები;
შუალედური ანგარიში: კვლევის მიმდინარეობის სტატუსები;
საბოლოო ანგარიში - საექსპერტო დასკვნა საქართველოში მოქმედ ტექნიკურ რეგლამენტებთან/სტანდარტებთან შესაბამისობის შესახებ უნდა მოიცავდეს შემდეგ კომპონენტებს:
· შეფასების აქტები;
· გამოვლენილი შეუსაბამობების კლასიფიცირებული რეესტრი;
· გამოსასწორებელ ღონისძიებათა მატრიცა;
· მონაცემთა ხარვეზებისა და დამატებით შესამოწმებელი საკითხების რეესტრი;
· დასკვნები და რეკომენდაციები; 
· გამოყენებული წყაროებისა და ადგილზე შემოწმებული ობიექტების სრული ჩამონათვალი.
დოკუმენტები წარმოდგენილი უნდა იყოს:
· ქართულ ენაზე, რედაქტირებად ელექტრონულ ფორმატში (Word) და PDF ფორმატში ელექტრონული ხელმოწერით;
· მონაცემთა ცხრილები - Excel-ის ფორმატში აქტიური ფორმულებითა და სტრუქტურირებული მონაცემებით. 
· გრაფიკული/გეოინფორმაციული მასალა (ასეთის არსებობისას): DWG/CAD ან GIS (Shapefile/Geodatabase) ფორმატში. 
· გარდა ელექტრონული ვერსიებისა, ტექსტური ნაწილი და დასკვნები წარმოდგენილი უნდა იყოს ბეჭდური ვერსიით, შესაბამისი ხელმოწერით - ერთ ეგზემპლარად.

8. შესრულების ვადა 
მომსახურების გაწევისა და ყველა საბოლოო დოკუმენტის წარმოდგენის ვადაა არაუგვიანეს 2026 წლის 25 დეკემბერი. თუმცა, ყველა დაინტერესებულ კომპანიას/პირს უფლება აქვს დანართ N1-ში   დააფიქსიროს  ანგარიშის წარმოდგენის მათ მიერ განსაზღვრული გონივრული ვადა. 

9. სამართლებრივი და ტექნიკური საფუძველი
შეფასება უნდა განხორციელდეს „ენერგეტიკისა და წყალმომარაგების შესახებ“ საქართველოს კანონის მე-13 მუხლის მე-2 პუნქტის „ბ.ა“ და „ბ.ბ“ ქვეპუნქტების, საქართველოს ენერგეტიკისა და წყალმომარაგების მარეგულირებელი ეროვნული კომისიის 2020 წლის 27 მაისის N22 დადგენილებით დამტკიცებული „ლიცენზირების წესებისა და ენერგეტიკული საქმიანობის თაობაზე შეტყობინების წესის“, აგრეთვე სამუშაოს შესრულების პერიოდში მოქმედი სხვა შესაბამისი სამართლებრივი აქტების, ტექნიკური რეგლამენტებისა და სტანდარტების მოთხოვნათა შესაბამისად.
თუ სამუშაოს მიმდინარეობისას სამართლებრივი ან ტექნიკური მოთხოვნა შეიცვლება, შემსრულებელმა უნდა იხელმძღვანელოს საბოლოო დასკვნის მომზადების დროს მოქმედი რედაქციით და ცვლილების გავლენა ცალკე ასახოს ანგარიშში.
10. პრეტენდენტის მიერ წარმოსადგენი დოკუმენტაცია
განფასება - მომსახურების საფასური დანართი N1-ის შესაბამისად; ფასი უნდა იყოს წარმოდგენილი ეროვნულ ვალუტაში - ლარში, დღგ-ისა და ყველა გადასახადის ჩათვლით;
კომპანიის/პირის აკრედიტაციის დამადასტურებელი სერტიფიკატი;
კომპანიის სრული რეკვიზიტები;
კომპანიის პრეზენტაცია, მათ შორის ადამიანური რესურსი, პასუხისმგებელი ექსპერტების კვალიფიკაცია და იდენტური/მსგავსი მომსახურების გამოცდილება;
გამოცდილების დამადასტურებელი დოკუმენტები (ხელშეკრულება, მიღება-ჩაბარების აქტი, სარეკომენდაციო წერილი ან სხვა შესაბამისი დოკუმენტი);
საჯარო რეესტრიდან ამონაწერი, განახლებული ბოლო 3 თვის განმავლობაში;
შევსებული თანდართული კითხვარები 

11. საკონტაქტო პირები

